**Հ Ի Մ Ն Ա Վ Ո Ր ՈՒ Մ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԵՎ ԵՎՐՈՊԱԿԱՆ ՆԵՐԴՐՈՒՄԱՅԻՆ ԲԱՆԿԻ ՄԻՋԵՎ 2014 ԹՎԱԿԱՆԻ ՀՈՒՆԻՍԻ 27-ԻՆ ՍՏՈՐԱԳՐՎԱԾ «ՋՐԱՅԻՆ ՈԼՈՐՏԻ ՀԱՄԱՅՆՔԱՅԻՆ ԵՆԹԱԿԱՌՈՒՑՎԱԾՔ» ՖԻՆԱՆՍԱԿԱՆ ՊԱՅՄԱՆԱԳՐԻ ԹԻՎ 1 ՓՈՓՈԽՈՒԹՅԱՆ» ՆԱԽԱԳԾԻ ՍՏՈՐԱԳՐՄԱՆ ՆՊԱՏԱԿԱՀԱՐՄԱՐՈՒԹՅԱՆ**

ՀՀ և Եվրոպական ներդրումային բանկի միջև 2014թ. հունիսի 27-ին ստորագրվել է «Ջրային ոլորտի համայնքային ենթակառուցվածք» ծրագրի ֆինանսական պայմանագիրը, որի կնքման պահին Հայաստանի ջրային ենթակառուցվածքի համար պատասխանատու էին չորս տեղական ջրամատակարարող ընկերությունները՝ «Հայջրմուղկոյուղի», «Շիրակ-ջրմուղկոյուղի», «Լոռի-ջրմուղկոյուղի» և «Նոր Ակունք» ՓԲԸ-երը։ ՀՀ կառավարության № 191-Ա որոշմամբ ծրագրի գործառույթների իրականացումը փոխանցվել է ջրային կոմիտեի «Ջրային տնտեսության ԾԻԳ» ՊՀ-ին։ Այնուհետև, Հայաստանի Հանրապետությունում ծրագրային բյուջետավորման համակարգի ներդրման արդյունքում և բյուջետային միջոցների հատկացման հաշվետվողկանաության և արդյունավետության բարձրացման նպատակով Հայաստանի Հանրապետության կառավարությունը մեկնարկել է ծրագրի իրականացման գրասենյակների (ԾԻԳ-երի) վերակազմակերպման գործընթաց՝ համապատասխան նախարարությունների կառուցվածքային ստորաբաժանումների ներքո: Ավելին, ըստ «Հայաստանի Հանրապետության 2019 թվականի պետական բյուջեի մասին» ՀՀ օրենքի, ԾԻԳ-երի գործառույթները փոխանցվել են տվյալ ծրագրի համար պատասխանատու ճյուղային նախարարություններին՝ որպես բյուջետային հատկացումների գլխավոր կարգադրիչ: Այս փոփոխությունների արդյունքում Հայաստանի Հանրապետության տարածքային կառավարման և ենթակառուցվածքների նախարարությունը (ՏԿԵՆ) պատասխանատու կլինի սույն Պայմանագրի ներքո Ծրագրի իրականացման, մոնիթորինգի և հաշվետվողականության համար, իսկ Ծրագրի հետագա իրականացումը ՀՀ կառավարության 28.02.2019թ. № 170-Ն որոշմամբ վերապահվել է Հայաստանի տարածքային զարգացման հիմնադրամին։

Եվրոպական ներդրումային բանկը իր 25 500 000 Եվրո գումարով հանդիսանում է «Ջրային ոլորտի համայնքային ենթակառուցվածք» ծրագրի համաֆինասավորող, որի ընդհանուր արժեքը կազմում է 73 000 000 Եվրո գումար, որից`

1. Վերակառուցման վարկերի բանկի վարկ - 30 000 000 Եվրո,

2. Եվրոպական ներդրումային բանկի վարկ - 25 500 000 Եվրո,

3. Եվրոպական միության ներդրումային գործիքի կողմից տրամադրվող

ներդրումային դրամաշնորհ – 15 000 000 Եվրո,

1. Տնտեսական համագործակության և զագացման Գերմանիայի ֆեդերալ նախարարության կողմից տրամադրվող ներդրումային դրամաշնորհ – 2 500 000 Եվրո:

Ծրագրի շրջանակներում իրականացվել են նախագծահետազոտական աշխատանքներ և մատուցվել խորհրդատվական ծառայություններ, որոնց դիմաց վճարումները կատարվել են ծրագրի ֆինանսավորման վերոնշյալ աղբյուրներից՝ բացառությամբ Եվրոպական ներդրումային բանկի վարկային միջոցների՝ դրանց անհասանելիության պատճառով։

Այս պահին ընթանում է ծրագրի շինարարական աշխատանքների համար հայտարարված մրցութային գործընթացի ավարտական փուլը և կնքվելիք շինարարական աշխատանքների պայմանագրերի շրջանակներում կապալառուներին պետք է վճարվեն կանխավճարներ։ Այդ կապակցությամբ «Ջրային ոլորտի համայնքային ենթակառուցվածք» ծրագրի ֆինանսական պայմանագրի թիվ 1 փոփոխությամբ առաջարկվում է Եվրոպական ներդրումային բանկի վարկային միջոցների հասանելիության վերջնաժամկետը երկարաձգել մինչև 2022թ. դեկտեմբերի 30-ը։

Ծրագրի ֆինանսական պայմանագրի թիվ 1 փոփոխությունը ամբողջությամբ արտացոլում է Ծրագրի իրականացման համար պատասխանատու մարմինների շրջանակներում նշանակալի ինստիտուցիոնալ փոփոխություններն և վարկային միջոցների հասանելիության ժամկետի անհրաժեշտ երկարաձգումը, ուստի առաջարկվող Փոփոխության ստորագրումը համարվում է նպատակահարմար։

Տարածքային կառավարման և

ենթակառուցվածքների նախարարություն